Meisie van Springs in ouerhuis doodgesteek | Netwerk24
Deur Cheréne Pienaar 17 Julie 2019 22:40
Gerald Theron, wat die polisie kan help met hul ondersoek.
Rosemary is Woensdagmiddag met ’n mes in haar ouerhuis doodgesteek.
Anita Verster, wat oorkant die huis in Rhodestraat, Springs, woon waar die moord gepleeg is, sê sy het Woensdag om 12:00 by haar huis aangekom en ’n vrou hoor skree.
“Ek het uitgehardloop en ’n histeriese vrou aangetref. Die vrou het gesê haar dogter is in die nood en sy kan nie by die erf inkom nie.”
Pieter van der Merwe, wat vyf huise van dié huis woon, sê hy en sy seun het nadat hulle ook met die vrou gepraat het daarin geslaag om die voorhek oop te breek. Hulle het op Rosemary se geskende liggaam in die kombuis afgekom.
“Dit was ’n grusame toneel. Ek het jare as noodreddingswerker gewerk, maar dít gaan my lank bybly,” het Pieter Woensdagaand gesê.
Haar keel was glo oopgesny en sy het ongeveer agt steekplekke oor haar bors en maag gehad.
Van der Merwe sê die verkeerspolisie was eerste op die toneel.
Meer oor: Gerald Theron | Springs